Tatrak

Tatrak edo Tatra mendiak (polonieraz eta eslovakieraz: Tatry; ) Polonia eta Eslovakiaren arteko muga naturala egiten duen mendilerroa, eta Karpatoetako mendigunerik garaiena da. 750 km²ko azalera dauka, gehiena (600 km²) Eslovakian. Gailurrik garaiena ere, Gerlachovsky stit (2.655 m), Eslovakian dago. Tatra mendietako ipar-mendebaldean dagoen Rysy (2,499 m), berriz, Poloniako puntu gorena da.

Tatrak alpetar orogenian eratu ziren. Paisaiak Alpeetakoaren antza dauka, baina garaiera apalagoarekin. Mendigunea horrela banatzen da:
 Mendebaldeko Tatrak (eslovakieraz: Západné Tatry, polonieraz: Tatry Zachodnie)
 Ekialdeko Tatrak (eslovakieraz: Východné Tatry, polonieraz:Tatry Wschodnie)
 Tatra Garaiak (eslovakieraz: Vysoké Tatry, polonieraz: Tatry Wysokie)
 Belianske Tatrak (eslovakieraz: Belianske Tatry, polonieraz: Tatry Bielskie)

Erreferentziak

Kanpo estekak